Mestská časť Košice - Staré Mesto, Hviezdoslavova 7, 040 34 K O Š I C E

Žiadosti o zmenu vzťahov k nehnuteľnostiam

Určené : k rokovaniu Miestneho zastupiteľstva mestskej časti Košice-Staré Mesto dňa 13. 09. 2012

Predkladá : 	JUDr. Otto Brixi
predseda Komisie výstavby a verejného poriadku pri MZ Košice-Staré Mesto

Spracoval : 	JUDr. Roman Pillár
vedúci majetkového referátu MÚ MČ Košice-Staré Mesto

N á v r h n a u z n e s e n i e: 

Miestne zastupiteľstvo mestskej časti Košice-Staré Mesto

1/ odporúča
Mestu Košice zriadiť vecné bremeno na uloženie inžinierskych sietí cez pozemky p. č. 161/1 a p. č. 8323, v k. ú. Letná. Pozemky sú zapísané v LV č. 11620 a sú vo vlastníctve mesta Košice. Obidve parcely sú zverené do správy mestskej časti Košice-Staré Mesto zmluvou S – 170/1993 o zverení majetku mesta do správy. Vecné bremeno je v prospech Východoslovenskej vodárenskej spoločnosti, a.s., Komenského 50, Košice.

2/ odporúča
Mestu Košice:
a) - zriadiť vecné bremeno v práve trvalého prechodu a prejazdu na prístupovú komunikáciu k parkovaciemu domu na parcelách vo vlastníctve mesta Košice: parc. č. 2058/1 KN register C o výmere 43,92 m2, parc. č. 2633/284 KN register C o výmere 150,91 m2, parc. č. 2633/192 KN register C o výmere 46,85 m2 a parc. č. 2633/196 KN register C o výmere 53,56 m2 v katstr. území Stredné mesto v prospech ACHILES SLOVAKIA, s.r.o., Mlynská 14, Košice,
b) – uzatvoriť nájomnú zmluvu, resp. dohodu o budúcej kúpnej zmluve s právom stavby na parcelách vo vlastníctve mesta Košice: parc. č. 2633/192 KN register C o výmere 47,48 m2, parc. č. 2633/284 KN register C o výmere 11,22 m2 a parc. č. 2521 KN register C o výmere 54,26 m2 so spoločnosťou ACHILES SLOVAKIA, s.r.o., Mlynská 14, Košice.

3/ neodporúča
Mestu Košice odpredať časť pozemku parc. č. 8189/1, katastr. území Letná, v Košiciach na ulici Lomená, o celkovej výmere 59,00 m2 vo vlastníctve mesta Košice Ing. Slávke Frementisovej, Hraničná 49, Košice.

4/ neschvaľuje
odpredaj časti parkoviska na pozemku parc. č. 3190/8, katastr. územie Huštáky v Košiciach, na ulici Kpt. Nálepku v Košiciach o celkovej výmere 100,00 m2 Veterinary Bodybulding Clubu Košice, L. Novomeského č. 9, Košice.

5/ schvaľuje
odpredaj časti pozemku parc. č. 3788/87, katastr. územie Huštáky, v Košiciach na ulici Kuzmányho, o celkovej výmere 6,00 m2 vo vlastníctve mesta Košice a v správe mestskej časti spoločnosti NOVEKON, s.r.o., Košice, Tajovského č. 1, Košice, za cenu určenú znaleckým posudkom. 

6/ odporúča
Mestu Košice prenajať časť pozemku parc. č. 3835/1, katastr. územie Huštáky, Floriánska ulica o výmere cca 2,5 m2 spoločnosti Smoothie STOP s.r.o., Dunajská 12, Košice.

7/ schvaľuje
prenájom časti pozemku parc. č. 3790/33, katastr. územie Huštáky, na ulici Nám. L. Novomeského, o výmere cca 52,00 m2 podľa predloženého geometrického plánu GP spoločnosti Agentúra GES, s.r.o., L. Novomeského 13, Košice. Cena za ročný prenájom za 1 m2 pozemku pre výstavbu parkoviska, ak stavba bude mať verejný charakter, je stanovená podľa „Pravidiel prenajímania majetku mesta Košice“ pre prenájom pozemkov v osobitných prípadoch, vo výške 0,13 € za každý aj začatý m2.

Žiadosti o zmenu vzťahov k nehnuteľnostiam

1/ Východoslovenská vodárenská spoločnosť, a.s., Komenského 50, Košice

Žiadosťou zo dňa 10.7.2012 požiadala Vsl. Vodárenská spoločnosť, a.s., Košice stanovisko k zriadeniu vecného bremena na uloženie inžiniersky sietí cez pozemky p. č. 161/1 a 8323, v k. ú. Letná. Pozemky sú zapísané v LV č. 11620 a sú vo vlastníctve mesta Košice. Obidve parcely sú zverené do správy mestskej časti zmluvou č. S-170/1993 o zverení majetku mesta do správy. Mestská časť uzavrela so žiadateľom na dobu výstavby zmluvu o nájme č. 31544440, zo dňa 29.1.2010. 
Stanovisko MČ KE SM má iba odporúčajúci charakter.

Stanovisko Komisie výstavby a verejného poriadku: 
Komisia odporúča MZ MČ KE-SM schváliť kladné stanovisko k zriadeniu vecného bremena v prospech VVS a.s. Košice na predmetných parcelách.

Stanovisko miestnej rady pri MZ MČ Košice-Staré Mesto: 
Miestna rada MČ KE SM na rokovaní dňa 30.08.2012 vzala žiadosť na vedomie a odporučila ju predložiť na prerokovanie a rozhodnutie miestnemu zastupiteľstvu v znení prerokovanom komisiou.

2/ ACHILES SLOVAKIA, s.r.o., Mlynská 14, Košice

Žiadateľ žiadosťou zo dňa 20.07.2012 žiada o stanoviská:
1.	k uzatvoreniu zmluvy o budúcej zmluve o zriadení vecného bremena v práve trvalého prechodu a prejazdu na prístupovú cestu k parkovaciemu domu na parcelách vo vlastníctve mesta Košice:
•	p. č. 2058/1 o výmere 43,92 m2 - LV 10527
•	p. č. 2633/284 o výmere 150,91 m2 – LV 11389
•	p. č. 2633/192 o výmere 46,85 m2 – LV 11389
•	p. č. 2633/196 o výmere 53,56 m2 – LV v registri „C“ nie je založené ( v registri „E“ ide o p. č. 1201 – LV 11389).
b) k uzatvoreniu nájomnej zmluvy, resp. dohody o budúcej kúpnej zmluve) s právom stavby na parcelách vo vlastníctve mesta Košice:
•	p. č. 2633/192 o výmere 47,48 m2 – LV 11389
•	p. č. 2633/284 o výmere 11,22 m2 – LV 11389
•	p. č. 2521 o výmere 54,26 m2 – LV v registri „C“ nie je založené ( v registri „E“ ide o p. č. 1201 – LV 11389).
Žiadateľ doložil k žiadosti stanovisko referátu ÚHA mesta Košice.
Stanovisko MČ KE SM má iba odporúčajúci charakter.

Stanovisko Komisie výstavby a verejného poriadku: 
Komisia odporúča MZ MČ KE-SM schváliť kladné stanovisko:
a) - k zriadeniu vecného bremena v práve trvalého prechodu a prejazdu na prístupovú komunikáciu na predmetných parcelách,
b) - k uzatvoreniu nájomnej zmluvy, resp. dohody o budúcej kúpnej zmluve s právom stavby na predmetných parcelách.
Stanovisko miestnej rady pri MZ MČ Košice-Staré Mesto:
Miestna rada MČ KE SM na rokovaní dňa 30.08.2012 vzala žiadosť na vedomie a odporučila ju predložiť na prerokovanie a rozhodnutie miestnemu zastupiteľstvu v znení prerokovanom komisiou.
1
3/ Ing. Slávka Frementisová, Hraničná 49, Košice

Žiadateľka žiadosťou zo dňa 23.07.2012 žiada o stanovisko k odkúpeniu časti pozemku p. č. 8189/1, k. ú. Letná, v Košiciach na ulici Lomená o celkovej výmere 59,00 m2, ktoré má v nájme spoločne s Ing. Romanom Jantákom, Pod hrabinou 112, Košice, zmluvou č. 2012001154, zo dňa 05.06.2012 uzavretou s mestom Košice.
Miestne zastupiteľstvo MČ Košice-Staré Mesto na svojom zasadnutí dňa 15.12.2011 uznesením č. 97/3 odporučilo schváliť prenájom predmetného pozemku s podmienkou, že vytvorené parkovacie miesta budú môcť voľne využívať aj obyvatelia okolitých domov.
Stanovisko MČ KE SM má iba odporúčajúci charakter.

Stanovisko Komisie výstavby a verejného poriadku: 
Komisia neodporúča MZ MČ KE-SM schváliť kladné stanovisko k odpredaju časti pozemku p. č. 8189/1, k. ú. Letná, v Košiciach na ulici Lomená o celkovej výmere 59,00 m2 vo vlastníctve mesta Košice žiadateľovi.
Stanovisko miestnej rady pri MZ MČ Košice-Staré Mesto:
Miestna rada MČ KE SM na rokovaní dňa 30.08.2012 vzala žiadosť na vedomie a odporučila ju predložiť na prerokovanie a rozhodnutie miestnemu zastupiteľstvu v znení prerokovanom komisiou.

4/ Veterinary Bodybulding Club Košice, L. Novomeského č. 9, Košice

Žiadateľ žiadosťou zo dňa 02.08.2012 žiada o odkúpenie časti pozemku p. č. 3790/8, k. ú. Huštáky, v Košiciach na ulici Kpt. Nálepku o celkovej výmere 100,00 m2, ktorý má v nájme na základe zmluvy č. 3154433, zo dňa 12.11.2009 uzavretej s mestskou časťou Košice-Staré Mesto. Ide o časť parkoviska, ktoré bolo vybudované v 70-tych rokoch minulého storočia.
Miestne zastupiteľstvo MČ Košice-Staré Mesto na svojom zasadnutí dňa 29.10.2009 uznesením č. 322/6 odporučilo schváliť prenájom predmetného pozemku ako prípad hodný osobitného zreteľa v zmysle § 9a ods. 9 písm. c) novely zákona o majetku obcí č. 258/2009 z dôvodu, že žiadosť bola podaná ešte pred účinnosťou tejto novely zákona, pričom ide o rozvoj daného územia.
Pozemok p. č. 3790/8 je zverený do správy mestskej časti zmluvou o zverení do správy mestskej časti. V súlade s § 7 písm. a) ods. 16 zásad hospodárenia s majetkom mestskej časti a § 29 ods. 2 Štatútu mesta Košice miestne zastupiteľstvo schvaľuje po predchádzajúcom súhlase primátora mesta Košice zmluvné prevody nehnuteľného majetku zvereného do správy mestskej časti:
•	pozemky do výmery 200 m2,
•	objekty a stavby, ktorých hodnota podľa znaleckého posudku nepresahuje 200.000,- Sk ( 6.638,78 €). 
§ 9a ods. 1 zákona č. 138/1991 Zb. o majetku obcí v znení neskorších zmien ustanovuje, že prevody vlastníctva majetku obce sa musia vykonať:
a) na základe obchodnej verejnej súťaže (§ 281 až 288 Obchodného zákonníka)
b) dobrovoľnou dražbou (zákon č. 527/2002 Z. z. o dobrovoľných dražbách a o doplnení zákona SNR č. 323/1992 Zb. o notároch a notárskej činnosti /Notársky poriadok/ v znení neskorších predpisov) alebo
c) priamym predajom najmenej za cenu vo výške všeobecnej hodnoty majetku stanovenej podľa osobitného predpisu. (Vyhláška MS SR č. 492/2004 Z. z. o stanovení všeobecnej hodnoty majetku v znení neskorších predpisov) 
Žiadateľ k žiadosti nedoložil geometrický plán na odčlenenie pozemku tvoriaceho predmet žiadosti. Vzhľadom na krátkosť času nebolo možné požiadať o súhlas primátora mesta Košice k prevodu majetku mesta. Nie je stanovená všeobecná hodnota majetku, ktorý je predmetom žiadosti žiadateľa. 
2
Stanovisko Komisie výstavby a verejného poriadku: 
Komisia neodporúča MZ MČ KE-SM schváliť odpredaj časti parkoviska na pozemku p. č. 3790/8, k. ú. Huštáky, v Košiciach na ulici Kpt. Nálepku o celkovej výmere 100,00 m2 vo vlastníctve mesta Košice a v správe mestskej časti žiadateľovi.
Stanovisko miestnej rady pri MZ MČ Košice-Staré Mesto:
Miestna rada MČ KE SM na rokovaní dňa 30.08.2012 vzala žiadosť na vedomie a odporučila ju predložiť na prerokovanie a rozhodnutie miestnemu zastupiteľstvu v znení prerokovanom komisiou.

5/ NOVEKON, s.r.o., Košice, Tajovského č. 1, Košice

Žiadateľ žiadosťou zo dňa 01.08.2012 žiada o odkúpenie alebo dlhodobý prenájom časti pozemku p. č. 3788/87, k. ú. Huštáky, v Košiciach na ulici Čsl. Armády 2 – Kuzmányho 1 o celkovej výmere 28,40 m2 (6,00 m2 - umiestnenie kondenzátora + 22,40 m2 – vyhradené parkovacie miesto pre zásobovanie). Žiadateľ vlastní nebytové priestory na prízemí obytného domu Čsl. Armády 2 a 4 a Kuzmányho 1 a 3, ktoré chce využiť na prevádzku supermarketu. Žiadateľovi vydalo mesto Košice dňa 31.5.2012 povolenie na trvalé parkovanie motorového vozidla (vyhradené miesto). Ide o časť spevnených plôch a parkoviska, ktoré bolo vybudované v 70-tych rokoch minulého storočia.
Pozemok p. č. 3788/87 je zverený do správy mestskej časti zmluvou o zverení do správy mestskej časti. Parcela je zastavená spevnenou plochou a parkoviskom. Predaj pozemku sa môže realizovať za podmienok uvedených v predchádzajúcom prípade. Ani v tomto prípade nie je stanovená všeobecná hodnota majetku, ktorý je predmetom žiadosti žiadateľa. Pre dlhodobý prenájom za účelom umiestnenia technologického zariadenia stavby je potrebný predchádzajúci súhlas mesta Košice k zmene na zverených pozemkoch v súlade s § 35b písm. c) Štatútu mesta Košice.
Žiadateľ k žiadosti nedoložil:
- stanovisko referátu ÚHA mesta Košice,
- geometrický plán na odčlenenie pozemku tvoriaceho predmet žiadosti. 

Stanovisko Komisie výstavby a verejného poriadku: 
Komisia odporúča MZ MČ KE-SM schváliť odpredaj časti pozemku p. č. 3788/87, k. ú. Huštáky, v Košiciach na ulici Kuzmányho o celkovej výmere 6,00 m2 vo vlastníctve mesta Košice a v správe mestskej časti žiadateľovi za cenu určenú znaleckým posudkom. Odporúčanie komisie k odpredaju je podmienené doplnením žiadosti o kladné stanovisko referátu ÚHA mesta Košice, geometrického plánu na odčlenenie pozemku tvoriaceho predmet žiadosti, znalecký posudok na cenu a súhlasu primátora mesta Košice k odpredaju predmetného pozemku. 
Stanovisko miestnej rady pri MZ MČ Košice-Staré Mesto:
Miestna rada MČ KE SM na rokovaní dňa 30.08.2012 vzala žiadosť na vedomie a odporučila ju predložiť na prerokovanie a rozhodnutie miestnemu zastupiteľstvu v znení prerokovanom komisiou.

6/ Smoothie STOP s.r.o., Dunajská 12, Košice

Žiadateľ žiadosťou zo dňa 3.8.2012 (doručenou na úrad dňa 13.8.2012) požiadal o stanovisko mestskej časti k dlhodobému prenájmu časti pozemku p. č. 3835/1, v k. ú. Huštáky, na ul. Floriánska v Košiciach, zapísaného v LV 15038 o výmere cca 2,5 m2 za účelom vybudovania prístupového schodiska k jednotke rýchleho občerstvenia. Vlastníkom nehnuteľnosti je mesto Košice. Na pozemku sa nachádza parkovisko. Mestská časť nemá predmetnú parcelu zverenú do správy. Žiadateľ k žiadosti nedoložil stanovisko referátu ÚHA MMK. 
3
Stanovisko MČ KE SM má iba odporúčajúci charakter.

Stanovisko Komisie výstavby a verejného poriadku: 
Komisia odporúča MZ MČ KE-SM schváliť kladné stanovisko k prenájmu časti pozemku p. č. 3835/1, k. ú. Huštáky, Floriánska ulica o výmere cca 2,5 m2. 
Stanovisko miestnej rady pri MZ MČ Košice-Staré Mesto:
Miestna rada MČ KE SM na rokovaní dňa 30.08.2012 vzala žiadosť na vedomie a odporučila ju predložiť na prerokovanie a rozhodnutie miestnemu zastupiteľstvu v znení prerokovanom komisiou.

7/ Agentúra GES, s.r.o., L. Novomeského 13, Košice

Žiadateľ žiadosťou zo dňa 13.8.2012 žiada o rozšírenie prenajatej plochy pre výstavbu parkovacích miest na parc. č. 3790/16 a to o 37,00 m2 z parc. č. 3790/33 a na vybudovanie stanovišťa kontajnerov na novovytvorenej parc. č. 3790/46 o výmere 15,00 m2, ktorá sa vytvorí odobratím z parc. č. 3790/33. Uvedené zmeny sú zaznamenané v geometrickom pláne č. 50/2012 zo dňa 12.6.2012, schváleného Správou katastra Košice č. 620/12, zo dňa 15.6.2012. GP tvorí prílohu žiadosti. Celkovo ide o prenajatie 52,00 m2. Uvedené pozemky sú vo vlastníctve mesta Košice a v správe MČ Košice-Staré Mesto. Cena za ročný prenájom za 1 m2 pozemku pre výstavbu parkoviska, ak stavba bude mať verejný charakter, je stanovená podľa „Pravidiel prenajímania majetku mesta Košice“ pre prenájom pozemkov v osobitných prípadoch, vo výške 0,13 € za každý aj začatý m2. K žiadosti nie sú doložené stanoviská Správy mestskej zelene v Košiciach, referátu dopravy a referátu ÚHA MMK. Pre prenájom za účelom výstavby parkoviska a stanovišťa kontajnerov na komunálny odpad je potrebný predchádzajúci súhlas mesta Košice k zmene na zverených pozemkoch v súlade s § 35b písm. c) Štatútu mesta Košice. 

Stanovisko Komisie výstavby a verejného poriadku: 
Komisia odporúča MZ MČ KE-SM schváliť prenájom časti pozemku p. č. 3790/33, k. ú. Huštáky, Nám. L. Novomeského, o výmere cca 52,00 m2 podľa predloženého GP. 

Stanovisko miestnej rady pri MZ MČ Košice-Staré Mesto:
Miestna rada MČ KE SM na rokovaní dňa 30.08.2012 vzala žiadosť na vedomie a odporučila ju predložiť na prerokovanie a rozhodnutie miestnemu zastupiteľstvu v znení prerokovanom komisiou.

Košice, 03.09.2012

Spracoval: JUDr. Roman Pillár, vedúci majetkového referátu MÚ MČ KE SM

4